CELEX: 22003D0100
Language: hr
Date: 2003-09-26 00:00:00
Title: Odluka Zajedničkog odbora EGP-a br. 100/2003 od 26. rujna 2003. o izmjeni Priloga I. (Veterinarska i fitosanitarna pitanja) Sporazumu o EGP-u

11/Sv. 97
            
            
               HR
            
            
               Službeni list Europske unije
            
            
               74
            
         22003D0100
   
               L 331/3
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 100/2003
   od 26. rujna 2003.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog I. Sporazumu je izmijenjen Odlukom Zajedničkog odbora EGP-a br. 66/2003 od 20. lipnja 2003. (1).
            
         
               (2)
            
            
               Odluka Komisije 2002/626/EZ od 25. srpnja 2002. kojom se odobrava plan koji je predložila Francuska za iskorjenjivanje klasične svinjske kuge u divljih svinja u pokrajinama Moselle i Meurthe-et-Moselle (2) treba se unijeti u Sporazum.
            
         
               (3)
            
            
               Odluka Komisije 2002/788/EZ od 10. listopada 2002. o izmjeni Direktive Vijeća 82/894/EEZ o načinu prijave bolesti životinja unutar Zajednice (3) treba se unijeti u Sporazum.
            
         
               (4)
            
            
               Odluka Komisije 2002/791/EZ od 10. listopada 2002. o drugoj izmjeni Odluke 2002/161/EZ u pogledu izvanrednog cijepljenja divljih svinja protiv klasične svinjske kuge u Sjevernom Porajnju-Westfaliji i Porajnju-Pfalz (4) treba se unijeti u Sporazum.
            
         
               (5)
            
            
               Odluka Komisije 2002/807/EZ od 15. listopada 2002. o izmjeni Odluke 2000/807/EZ o utvrđivanju kodificiranih oblika i kodova za prijavljivanje bolesti životinja u skladu s Direktivom Vijeća 82/894/EEZ (5) treba se unijeti u Sporazum.
            
         
               (6)
            
            
               Odluka Komisije 2002/906/EZ od 15. studenoga 2002. o izmjeni Odluke 2001/783/EZ u pogledu zaštitnih i nadzornih zona u vezi s bolešću plavog jezika u Italiji (6) treba se unijeti u Sporazum.
            
         
               (7)
            
            
               Odluka Komisije 2002/975/EZ od 12. prosinca 2002. o uvođenju cijepljenja kao dodatne mjere zaštite od zaraza niskopatogenom ptičjom gripom u Italiji i o posebnim mjerama za nadzor kretanja (7) treba se unijeti u Sporazum.
            
         
               (8)
            
            
               Odluka se ne primjenjuje na Island i Lihtenštajn,
            
         ODLUČIO JE:
   Članak 1.
   Poglavlje I. Priloga I. Sporazumu izmjenjuje se kako je navedeno u Prilogu ovoj Odluci.
   Članak 2.
   Tekstovi Odluka 2002/626/EZ, 2002/788/EZ, 2002/791/EZ, 2002/807/EZ, 2002/906/EZ i 2002/975/EZ na norveškom jeziku, koji se objavljuju u Dodatku o Europskom gospodarskom prostoru Službenom listu Europske unije, vjerodostojni su.
   Članak 3.
   Ova Odluka stupa na snagu 27. rujna 2003., pod uvjetom da su sve obavijesti predviđene člankom 103. stavkom 1. Sporazuma dostavljene Zajedničkom odboru Europskog gospodarskog prostora. (8)
   
   Članak 4.
   Ova se Odluka objavljuje u odjeljku za Europski gospodarski prostor i u Dodatku o Europskom gospodarskom prostoru Službenom listu Europske unije.
   
      Sastavljeno u Bruxellesu 26. rujna 2003.
      
         
            Za Zajednički odbor EGP-a
         
         
            Predsjednik
         
         H. S. H. PRINC NIKOLAUS von LIECHTENSTEIN
      
   
   
      (1)  SL L 257, 9.10.2003., str. 4.
   
      (2)  SL L 200, 30.7.2002., str. 37.
   
      (3)  SL L 274, 11.10.2002., str. 33.
   
      (4)  SL L 274, 11.10.2002., str. 40.
   
      (5)  SL L 279, 17.10.2002., str. 50.
   
      (6)  SL L 313, 16.11.2002., str. 30.
   
      (7)  SL L 337, 13.12.2002., str. 87.
   
      (8)  Nema naznačenih ustavnih zahtjeva.
   PRILOG
   POGLAVLJE I. PRILOGA I. SPORAZUMU IZMJENJUJE SE I DOPUNJUJE KAKO JE DOLJE NAZNAČENO:
   
               1.
            
            
               U točku 10. dijela 3.1 (Direktiva Vijeća 82/894/EEZ) dodaje se sljedeća alineja:
               
                           „—
                        
                        
                           
                              32002 D 0788: Odluka Komisije 2002/788/EZ od 10. listopada 2002. (SL L 274, 11.10.2002., str. 33).”
                        
                     
         
               2.
            
            
               U točki 16. dijela 3.2 (Odluka Komisije 2000/807/EZ) dodaje se sljedeće:
               „, kako je izmijenjeno:
               
                           —
                        
                        
                           
                              32002 D 0807: Odluka Komisije 2002/807/EZ od 15. listopada 2002. (SL L 279, 17.10.2002., str. 50).”
                        
                     
         
               3.
            
            
               U točku 22. dijela 3.2 (Odluka Komisije 2001/783/EZ) dodaje se sljedeće:
               
                           „—
                        
                        
                           
                              32002 D 0906: Odluka Komisije 2002/906/EZ od 15. studenoga 2002. (SL L 313, 16.11.2002., str. 30).”
                        
                     
         
               4.
            
            
               Iza točke 25., u dijelu 3.2 (Odluka Komisije 2002/552/EZ) umeće se sljedeća točka:
               
                           „26.
                        
                        
                           
                              32002 D 0975: Odluka Komisije 2002/975/EZ od 12. prosinca 2002. o uvođenju cijepljenja kao dodatne mjere zaštite od zaraza niskopatogenom ptičjom gripom u Italiji i o posebnim mjerama za nadzor kretanja (SL L 337, 13.12.2002., str. 87).”
                        
                     
         
               5.
            
            
               U točku 15. dijela 3.2 (Odluka Komisije 2002/161/EZ) ispod naslova „AKTI O KOJIMA DRŽAVE EFTA-e I NADZORNO TIJELO EFTA-e VODE RAČUNA”, dodaje se sljedeća alineja:
               
                           „—
                        
                        
                           
                              32002 D 0791: Odluka Komisije 2002/791/EZ od 10. listopada 2002. (SL L 274, 11.10.2002., str. 40).”
                        
                     
         
               6.
            
            
               Iza točke 18., u dijelu 3.2 (Odluka Komisije 2002/526/EZ) ispod naslova „AKTI O KOJIMA DRŽAVE EFTA-e I NADZORNO TIJELO EFTA-e VODE RAČUNA”, umeće se sljedeća točka:
               
                           „19.
                        
                        
                           
                              32002 D 0626: Odluka Komisije 2002/626/EZ od 25. srpnja 2002. o odobravanju plana koji je predložila Francuska za iskorjenjivanje klasične svinjske kuge u divljih svinja u pokrajinama Moselle i Meurthe-et-Moselle (SL L 200, 30.7.2002., str. 37).”